Zasielanie prihlášok

Vážení priatelia, v dňoch 26.-27.11.2016 sa bude konať na výstavisku Agrokomplex I. Medzinárodná výstava zvierat Vyšehradskej štvorky a XIX. Celoštátna výstava zvierat.

Pre jednoduchšie spracovanie prihlášok a skvalitnenie tlače katalógu, hlavne v časti králiky, sme pre vás pripravili určité zmeny.

Prihlášky bude možné zasielať tromi spôsobmi:

Prvý spôsob je klasický, vyplnenú prihlášku zašlite poštou na adresu SZCH.

Druhý spôsob, vyplnenú prihlášku zašlete e-mailom na adresu [tajomnik@szch.sk](mailto:tajomnik@szch.sk) alebo [szch.sekretariat@stonline.sk](mailto:szch.sekretariat@stonline.sk) Prihláška zaslaná e-mailom je prijatá, ak bude e-mailom aj potvrdená.

Prosíme vás, aby ste v týchto prípadoch striktne dodržiavali termín uzávierky prihlášok.

Tretí spôsob zaslania prihlášky je možný on-line pomocou vyplnenia Webového formulára, ktorý nájdete na stránkach SZCH: www.szch.sk

V prihláške zaslanej pomocou webového formulára je automaticky vygenerovaný variabilný symbol platby, ktorý použijete pri úhrade výstavných poplatkov.

Výhodou zaslania prihlášky pomocou webového formulára je, že máte možnosť kontroly prihlášky a prístup do on-line propagačného katalógu výstavy, po uzávierke prihlášok môžete editovať niektoré údaje, napríklad zmeniť predajnú cenu, behom výstavy budete mať prehľad o ocenení a predaji vašich zvierat.

Využitie webového formulára bude možné od 1. 10. 2016.